Vilnius, 2025 m. kovo 7 d.

**„Lidl“ atidarys 80-ąją parduotuvę Lietuvoje: išsiskirs architektūriniu sprendimu**

**Prekybos tinklas „Lidl“ ruošiasi jubiliejinės, 80-osios, parduotuvės atidarymui Lietuvoje. Kovo 13 dieną naujoji parduotuvė duris atvers Kaune, Žaliakalnio mikrorajone, adresu Savanorių pr. 219. Kauno miesto centrinėje dalyje esanti parduotuvė išsiskirs savo architektūriniais sprendimais – ši parduotuvė bus trečia tokio tipo parduotuvė Lietuvoje.**

Naujoji parduotuvė bus jau penkioliktoji „Lidl“ parduotuvė Kaune.

„Tęsiame plėtrą Lietuvoje ir jau netrukus pažymėsime ją jubiliejiniu atidarymu. Kaune, istoriniame Žaliakalnio mikrorajone, duris atvers 80-oji „Lidl“ parduotuvė šalyje. Ji duris atvers išties patogioje vietoje, todėl neabejotinai taps patogia kauniečiams apsipirkimo vieta už įprastai žemą „Lidl“ kainą. Tradiciškai atidarymo rytą surengsime šventę miesto bendruomenei, taip pat jiems paruošėme ir specialią dovaną, kuri, tikimės, pradžiugins ir visus kauniečius“, – kalbėjo „Lidl Lietuva“ korporatyvinių reikalų ir komunikacijos vadovas Antanas Bubnelis.

Naujoji parduotuvė įsikūrusi Žaliakalnio seniūnijos viduryje, Savanorių prospekto ir Utenos gatvės sankirtoje, todėl bus labai patogiai pasiekiama tiek visos seniūnijos gyventojams, tiek važiuojantiems šiomis judriomis miesto gatvėmis – įvažiavimai į parduotuvę įrengti iš abiejų gatvių.

Atidarymo dieną naujoji parduotuvė duris atvers 8 valandą, kitomis dienomis pirkėjų ji taip pat lauks nuo 8 iki 23 valandos. Parduotuvės komandą sudarys maždaug 30 darbuotojų. Konkurencingiausius atlyginimus iš didžiųjų prekybos tinklų mokančio „Lidl“ vidutinis atlyginimas, „Rekvizitai.lt“ 2025 m. sausio mėnesio duomenimis, siekė 2010,19 euro prieš mokesčius.

Parduotuvėje iš viso veiks 11 kasų: 5 įprastinės bei 6 savitarnos, visos jos – XXL dydžio. Šios kasos puikiai pritaikytos esant didesniems pirkiniams bei greitiems apsipirkimams. Skaičiuojama, kad savitarnos kasose atsiskaityti už prekes galima per vidutiniškai 2 minutes.

**Pasižymės išskirtiniu dizainu**

Naujoji parduotuvė Kaune pasižymės ne tik tuo, kad bus jubiliejinė, 80-oji, „Lidl“ parduotuvė Lietuvoje, bet ir išsiskirs netradiciniu architektūriniu sprendimu. Tai bus *Metropol* tipo parduotuvė, kurios pirmame aukšte įrengta automobilių stovėjimo aikštelė, o antrame – prekybos salė, į kurią pirkėjai užkils eskalatoriumi. Šis parduotuvių pastatų tipas yra pritaikytas didžiųjų miestų centrams, tokiu būdu taupiai išnaudojant miesto plotą.

Čia įrengtos net 107 parkavimo vietos automobiliams – 55 vietos numatytos lauko aikštelėje greta parduotuvės, o likusios 52 – po parduotuvės pastatu esančioje aikštelėje. Prie parduotuvės taip pat veiks net 15 elektromobilių įkrovimo stotelių.

Tai bus trečia *Metropol* tipo „Lidl“ parduotuvė Lietuvoje. Iki šiol dvi tokio tipo parduotuvės veikė Vilniuje – Sausio 13-osios bei Liepkalnio gatvėse.

**Investicijos į infrastruktūrą, šventė ir pažintinė dovana bendruomenei**

Statant parduotuvę „Lidl“ prisidėjo ir prie vietos infrastruktūros gerinimo. Atnaujinta važiuojamosios dalies danga Savanorių prospekte, Utenos ir Nasturtų gatvėse, taip pat įrengti pėsčiųjų takai, rekonstruotas troleibusų kontaktinis tinklas, įrengiant naujas atramas su apšvietimu. Prisidedant prie patogesnio keliavimo viešuoju transportu, rekonstruota viešojo transporto stotelė Utenos gatvėje – išplėsta autobusų ir troleibusų įvaža, dėl ko visa gatvė tapo saugesnė ir patogesnė eismui. Įgyvendinant šį infrastruktūros gerinimą, „Lidl“ skyrė ir dalį parduotuvės sklypo ploto.

„Lidl“ jubiliejinės parduotuvės atidarymo proga paruošė ir specialią dovaną bendruomenei – pažintinį turą pėsčiomis po Žaliakalnio rajoną ir jo apylinkes. Jį kartu su „Lidl“ parengė kaunietis gidas Laimonas Užomeckis ir žygių organizavimo profesionalai „TrenkTuras“. Žygio atstumas – apie 15 km, jis apims tiek gamtos, tiek ir miesto objektus. Žygio maršrutą galima rasti „TrenkTuro“ interneto puslapyje bei mobilioje programėlėje, taip pat prie parduotuvės pastatytame stende, kur tereikia nuskenuoti QR kodą ir pradėti žygį. Šis žygio maršrutas suteiks galimybę ne tik pasivaikščioti gražiomis Kauno gatvėmis, tačiau išsamūs gido paruošti objektų aprašymai leis sužinoti daug naudingos informacijos, kuri nustebins net ir pačius kauniečius.

Kovo 13 dieną „Lidl“ surengs ir šventę vietos bendruomenei naujosios parduotuvės atidarymo proga. 8 valandą ryto, atidarant parduotuvę, klientai bus vaišinami karštais gėrimais ir saldumynais, pirmieji pirkėjai dovanų gaus specialiai atidarymui pagamintus daugkartinius pirkinių maišelius. Be visų pramogų atidarymo proga klientų lauks specialūs pasiūlymai tiek maisto, tiek ir ne maisto prekėms, kurie leis apsipirkti už jau įprastai žemą „Lidl“ kainą.

Iš viso šiuo metu Lietuvoje veikia 79 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)